মালদহে তৃণমূল কাউন্সিলার খুনে বিস্ফোরক বয়ান অভিযুক্তের স্ত্রীর

গৌতম চক্রবর্তী, মালদহ: তৃণমূলের (Tmc) মালদহ (Malda) জেলার সহ সভাপতি দুলাল সরকার (Dulal Sarkar) খুনের অন্যতম পলাতক অভিযুক্ত বাবলু যাদবের (Bablu jadav) সন্ধান দিতে পারলে মালদহ জেলা পুলিশের পক্ষ থেকে ২ লক্ষ টাকা পুরষ্কার দেওয়া হবে বলে ঘোষণা করে ইংরেজ বাজার থানার (English Bazar thana) পুলিশ।

এই ঘোষণার পরেই বাবলু যাদবের স্ত্রী সুচরিতা যাদব বলেন, তিনি বলেন সম্পূর্ণ বেকার ছিল বাবলু। দুলাল সরকার খুনের আগের দিন ১ জানুয়ারি বাবলু শেষ বারের মতো বাড়িতে এসে ছিল।

আরও পড়ুন: মালদহে তৃণমূল কাউন্সিলার খুনে ২ অভিযুক্তের বিরুদ্ধে অর্থমূল্যের পুরস্কার ঘোষণা

২ জানুয়ারি খুনের পর থেকে বাবলু যাদব আর বাড়িতে আসেনি। বাবলু নিজে তৃণমূল দলের সঙ্গে যুক্ত ছিল। অভিযুক্তের স্ত্রী বলেন, দুলাল সরকারকে তিনি ভালোভাবে চিনতেন, মেয়ের স্কুলে ভর্তির সময় দুলাল সরকার তাঁকে অনেক রকম ভাবে সাহায্য করে ছিলেন। তিনি যদি জানতেন তাঁর স্বামী দুলাল সরকারকে খুনের ষড়যন্ত্র করছে তবে তিনি পুলিশ ডেকে ধরিয়ে দিতেন।

বাবলু যাদবের বাড়ি ঝাড়খন্ড রাজ্যের সাহেবগঞ্জ জেলাতে। সুচরিতা যাদব বলেন, এই ঘটনার পর তিনি আর বাবলু যাদবের সঙ্গে থাকতে চান না। পুলিশ যেন তাঁর স্বামী ধরে যথাযথ শাস্তি দেন এটাই চাইছি।

এদিকে দুলাল সরকারের স্ত্রী চৈতালী সরকার বলেন, গভীর ষড়যন্ত্র করে তাঁর স্বামী দুলাল সরকারকে হত্যা করা হয়েছে। অনেক দিন থেকে তাঁকে খুন করার চক্রান্ত করা হচ্ছিল। ২০০৮ সালেও তাঁর ওপরে গুলি চালিয়ে হামলা হয়েছিল। তবু তাঁর নিরাপত্তা রক্ষী প্রত্যাহার করে নেওয়া হয়।

দেখুন অন্য খবর: